
Ayan 


EDITORYAL 


Sugaton sa dagkung pagsukol 
ang ilehitimong rehimeng US-Marcos II 


labing makauulaw nga makasaysayanong pasundayag sa nasud: ang 


S ulod sa napulo ka adlaw, pagalunsaron ang usa sa labing makasisilag ug 


pagpanumpa ni Ferdinand Marcos Jr isip ika-17 nga presidente sa Gub- 


yerno sa Republika sa Pilipinas. 


Human ang kapin 36 ka tuig su- 
kad nga gipalagpot sa Malacañang, 
molingkud pag usab sa pungkay sa 
pulitikanhong gahum sa Pilipinas 
ang hilabihan nga gikasilagang pa- 
milyang Marcos. Sa halos duha ka 
dekada, nagpakatagbaw sila ug nag- 
harihari. Ang pagsaka ni Marcos Jr 
isip presidente sa Pilipinas daw pag- 
hidhid og kalamansi sa wala pa naa- 
yo nga samad sa katawhan. 

Ilehitimo ang rehimeng Marcos 
II. Nakatungtong kini sa basihan sa 
gilimbungan nga eleksyon. Nakig- 
kunsabo si Marcos Jr kang Duterte 
aron gamiton ang Comelec ug ang 
kumpanyang nagpadagan sa de- 
kompyuter nga pag-ihap sa boto 


aron linglahon ang katawhan sa usa 
ka "landslide victory." Sayod ang 
mga eksperto nga madyik ang iyang 
31.5 milyong boto. Karon lang nahi- 
tabo nga labaw pa sa pinakataas 
nga boto sa midaug nga senador ang 
boto nga nakuha sa kandidato sa 
pagka-presidente, ilabina sa usa ka 
tambay sa sa milabayng pipila ka 
tuig ug naila lang nga napildi sa 
eleksyon sa pagka-bise-presidente. 
Aron tabunan ang kamatuuran sa 
lapad ug sistematikong pagpanglim- 
bong, gipagawas sa pipila nga na- 
lingla sa mga Marcos ang hunahuna 
sa mga Pilipino. 

Apan dili magpalingla ang ka- 
tawhang Pilipino. Ginasalikway nila 


ang ilehitimong rehimeng Marcos II 
ug determinado silang suklan ang 
tanang pagsulay nga tuison ang 
ilang makasaysayanong hukum ba- 
tok sa mga Marcos ug padayon nga 
iasdang ang pakigbisog alang sa ka- 
tarungan. Matngon ang katawhan sa 
planong gamiton ni Marcos Jr ang 
poder aron wad-an og kapuslanan 
ang mga kaso sa korapsyon ug pag- 
pangawat aron hingpit nga makali- 
kay sa silot si Imelda, ug padayon 
nilang pahimuslan ang kapin $10 bil- 
yong kinawat nga bahandi. 

Matngon ang katawhan nga pa- 
gagamiton ni Marcos Jr ang poder 
aron pig-uton ug pahilumon ang mga 
nagababag sa ilang paghari. Karon 
pa lang, gideklara na sa kapulisan 
nga dili pagatugutan ang mga "iligal 
nga raliyista" sa Hunyo 30 ug baba- 
gan ang kinsamang momakmak sa 
ilehitimong rehimen. 


Sama sa gideklara sa mga 
Marcos, pagagamiton nila ang ga- 
hum aron bag-ohon ang nahisulat sa 
kasaysayan, ipagawas nga "bulawa- 
nong panahon" ang balaod militar ug 
panason ang kamatuuran sa maluk- 
panong korapsyon ug pagpangaw- 
kaw, dinaghang pagpangpriso, pag- 
pangtortyur ug pagpamatay sa mga 
nakigbisog batok sa diktadurya. Gi- 
nahulga na ang kinsamang magbut- 
yag sa kamatuuran kalabot sa ngit- 
ngit nga panahon sa paghari ni 
Marcos. Ginaakusahan silang "ko- 
munista" ug ginahulgang himuong 
target sa kontra-insurhensiya. 

Matngon ang katawhan nga pa- 
gagamiton ni Marcos Jr ang unum ka 
tuig aron hingpit nga pakyason ang 
pagbawi sa kinawat nga bahandi sa 
mga Marcos, ug aron labaw pang 
palapdon ang ilang burukrata-kapi- 
talistang bahandi pinaagi pagpamig- 
ot ug pagpanuhol sa dagkung nego- 
syante, pagbulsa sa porsyento sa 
mga kontratang pagasudlon sa gub- 
yerno ug pagpalapad ug pagpalanat 
sa ilang pulitikanhong dinastiya. 

Matngon ang katawhang Pilipino 
nga ipadayon sa rehimeng US-Marcos 
IT ang mga palisiyang neoliberal nga 
dikta sa mga bangko ug langyawng 
monopolyo kapitalista sa pagpanguna 
sa US. Taliwala sa pagkabangkarote 
sa estado (diin ang badyet sa 2022 


gikibhangan na ni Duterte), kabilin 
ang nagtabunok nga utang sa gub- 
yerno, naghulgang ipahamtang sa 
katawhan ang labing pabug-at nga 
mga buhis. Sa mini nga saad nga 
magdala og kalambuan, ginahatag 
ang tanang pabor sa mga langyawng 
kapitalista, ilabina sa dagkung plan- 
tasyon ug operasyon sa mina, nga 
nagakawkaw sa natural nga bahandi 
sa Pilipinas, nagailog sa yuta ug na- 
gababag sa paglambo sa nasud. 

Ilalum ni Marcos Jr, siguradong 
padayon ang pagyukbo sa imperya- 
listang US ug China, nag-una sa US, 
ilabina sa pagpakusog sa presen- 
syang militar ug interbensyon niini 
sa Pilipinas. Magpadayon ang pag- 
ka-itoy sa reaksyunaryong estado sa 
doktrinang kontra-insurhensiya pa- 
bor sa gyerang nagsalig sa armas ug 
bombang ginabaligya sa mga kum- 
panyang Amerikano. 

Timaan sa labaw pang pagkadu- 
not sa nagharing sistema ang pag- 
lingkod ni Marcos Jr sa pungkay sa 
reaksyunaryong estado isip nag-u- 
nang tigpanalipud sa interes sa nag- 
haring hut-ong ug sa nagharing sis- 
temang semikolonyal ug semipyudal. 

Ang labing paggrabe sa krisis sa 
sistema ilalum ni Marcos Jr maghi- 
mugso og sitwasyong pabor aron 
iasdang ang dinagkung mga pagsu- 
kol sa katawhang Pilipino ug ang ar- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
0g mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 
atong mantalaan, 

G9 ronnan 


madong rebolusyon. Matukmod ang 
mga mamumuo, mag-uuma ug uban 
pang dinaugdaug nga sektor nga 
mag-organisa ug ipakigbisog ang 
ilang reklamo ug panalipdan ang 
ilang kaayuhan atubangan sa nag- 
taas nga presyo sa mga palaliton ug 
singil sa mga serbisyo, ubos nga su- 
hulan, kawalay panginabuhian, ug 
kawad-on, kakulang ug pagpangilog 
og yuta, ubos nga presyo sa mga 
produkto sa mga mag-uuma, ug 
pagbaha sa mga langyawng produk- 
tong agrikultural. 

Ilalum ni Marcos Jr, labaw nga 
magbansiwag ang pagkabahin-bahin 
sa katilingbang Pilipino tali sa pipila 
ka nagharing hut-ong nga nagpaka- 
tagbaw sa bahandi, ug sa mayorya 
sa katawhang dinaugdaug ug pina- 
himuslan nga nag-ilaid sa kalisud ug 
kawad-on. Kinahanglang walay-ka- 
kapuy nga pukawon, organisahon ug 
palihukon ang katawhang Pilipino ug 
makanunayong padak-on ug palap- 
don ang ilang mga pakigbisog. 

Sa pagyukbo ni Marcos Jr sa US 
ug China, ilabina sa US, labaw nga 
mabutyag ang kawalay tinuod nga 
kaugalingnan ug ang panginahang- 
lang iasdang ang pakigbisog alang 
sa nasudnong kagawasan. 

Ang nagkagrabeng  pulitikan- 
hong pagpanumpo ug pagsirado sa 
dalan alang sa lain-laing porma sa 
pagpadayag ug pagsukol magtuk- 
mod sa nagkadaghang katawhan 
nga kolektibong iduso ang ilang ba- 
takang mga katungod. Kinahanglan 
nilang militante ug maisugong suk- 
lan ang tanang porma sa pagpa- 
numpo ug iduso ang ilang mga katu- 
ngod--lakip ang pagmartsa batok sa 
pagpanumpa ni Marcos Jr--ug ba- 
bagan ang paghikaw og luna alang 
sa gawasnong pagpadayag. 

Ang pagbawal sa mga ligal nga 
porma sa pagpadayag labaw nga 
nagtukmod sa katawhang Pilipino 
ngadto sa dalan sa rebolusyonar- 
yong armadong pakigbisog. Ilalum 
sa ilehitimong rehimeng US- 
Marcos II ug pagyatak sa mga de- 
mokratikong katungod, labaw nga 
dili malimud nga makatarunganon 
ug gikinahanglan ang armadong 
pagsuko. m 

Gikawat nga eleksyon 


Kess ang mga eksperto nga adunay election rigging o malukpanong 
pagpanglimbong sa miaging eleksyon pabor kang Ferdinand Marcos Jr. 
Napatuman kini pinaagi si pagprograma sa mga vote counting machine (VCM) 
aron awtomatikong magdugang ug magkibhan og boto pabor kang Marcos. 


Lakip sa mga eksperto sa tekno- 
lohiya ug eleksyon silang kanhing 
upisyal sa Comelec ug NAMFREL nga 
si Gus Lagman, kanhing Kalihim sa 
Department of Information and 
Technology nga si Eliseo Rio ug kan- 
hing upisyal sa bangko nga si 
Franklin Ysaac. Gipunto nila nga wa- 
lay nakabantay nga mga eksperto sa 
teknolohiya dihang gibutang ang 
mga SD card sa mga VCM. Sukwahi 
sa mga lagda sa balaod sa eleksyon, 
wala gipatuman ang pagbutang og 
digital signature sa mga SD card. Sa 
ingon, walay nakahibalo kung ang 
SD card nga gidukiduki sa mga 


eksperto nga mao usab ang gibutang 
sa mga VCM. Adunay taas nga pa- 
nahon kung asa mamahimong giusab 
o gipulihan ang sulod sa mga SD 
card aron himuon ang padron nga 
nagapakita sa walay pagbag-o sa 
porsyento tali sa mga boto alang 
kang Marcos Jr ug Leni Robredo sa 
porsyentuhang 68-32. 

Sa adlaw sa eleksyon, pwede pa 
ganing wala giihap ang aktwal nga 
mga boto, matud nila. Walay pa- 
maagi aron siguruhong husto ang 
ihap nga gipagawas sa mga VCM. 

Lambigit niini, gikwestyon nila 
ang hilabihan ka paspas nga 


transmisyon sa mga boto sa mga 
kompyuter sa Commission on Electi- 
ons (Comelec) ug ang paghan-ok sa 
mga resulta nga wala ginasulti o gi- 
napahibalo kung asa nga mga pre- 
sinto kini naggikan. 

Bisan sa wala pa ang eleksyon, 
tataw na nga kulang kaayo ang mga 
lakang aron siguruhon nga abli sa 
publiko ang sistema sa eleksyon. Usa 
dinhi ang random manual count sa 
200 ka presinto nga matud nila dili 
tinuod nga random (gipili nga walay 
padron) tungod kay maggikan ang 
listahan sa 757 ka presinto nga una 
nang gipili sa makina sa Comelec. 

Duso nila, kinahanglang gami- 
ton ang sistemang tambyolo aron 
pilion ang mga presintong pagaiha- 
pon og mano-mano sa pagberipika 
saihap sa mga VCM. [x] 


Mga imperyalistang kumpanya, nagkabo og ganansya gikan sa lana 


Sees naglunang sa kalisud ang mayorya sa katawhang Pilipino tungod 
sa pagsaka sa presyo sa mga produktong petrolyo, naglutaw sa tubo sa 
lana ang dagkung imperyalistang bangko ug ahensya sa pinansya ug mga hi- 
ganteng kumpanya sa lana. Sa milabayng mga semana, mikabat na sa halos 
P100 kada litro ang presyo sa gasolina, doble sa presyo niini pagsugod sa tuig. 


Walay puas ang pagduso sa mga 
imperyalista sa presyo sa lana pi- 
naagi sa ispekulasyon sa merkado, 
ang ginatawag nga oil futures, o mga 
kontrata sa pagpalit og lana sa usa 
ka takdang panahon sa umalabot. 
Ginasuportahan kini sa dagkung 
bangko sama sa JP Morgan ug 
Goldman Sachs ug lain pang mga 
ahensya sa pinansya (hedge funds) 
ug pamuhunan (investment houses) 
nga nagabubu og pondo sa merkado 
ug pana-panahong nag-anunsyo sa 
pagsaka sa presyo aron impluwen- 
syahan ang presyo sa mga merkado. 

Luyo sa gyera sa Ukraine, walay 
kakulang sa suplay sa lana o sa ka- 
pasidad sa pagrepina sa krudo. Mi- 
saka ang presyo sa lana dili tungod 
kay nagadaku ang gasto sa produk- 
syon, apan aron padak-on ang tubo 
sa mga kumpanya. 

Sa unang kwarto sa tuig, misaka 
og 300% ngadto sa 535 bilyon ang 
tubo sa Shell, ExxonMobil, BP, 
Chevron ug ConocoPhillips, nga lakip 
sa pinakadakung kumpanya sa kali- 
butan. Misaka usab og 25% ang kita 
sa China Petroleum and Chemical 
Corp., ang pinakadakung kumpanya 
sa pagrepina sa tibuok Asia, ug lakip 
sa nag-unang naga-eksport og pro- 
duktong petrolyo sa Pilipinas. 

Mikabo usab og tubo ang mga 
lokal nga kumpanya sa lana. Sa 
unang kwarto, mikita ang Petron 
Corporation og P3.6 bilyon (doble sa 
miaging tuig) samtang P3.5 bilyon 
usab ang kita sa Shell (3 1/2 ulit 
kumpara sa 2021). 

Samtang, wala nay ginahimo ga- 
was nga hatagag rason ang pagsaka 
sa presyo sa lana, nagabalibad ang 
gubyernong Duterte nga tangtangon 


bp Chevron 


PETRON 


ExxonMobil ConocoPhillips 


ang gipahamtang niining dugang nga 
buhis (excise tax) sa lana nga gilau- 
mang maghatud og P150 bilyong sa 
porsyentuhang karung tuiga. [:] 


Presyo sa lana, paubsan! 


NAGPROTESTA ANG MGA 
drayber sa pagpanguna sa 
Piston atubangan sa gasolina- 
han sa Petron sa Quezon City 
ug Valenzuela City aron kunde- 
nahon ang suling na usab nga 
pagsaka sa presyo sa lana 
niadtong Hunyo 7 ug 14. Lima 
ka beses nang misaka ang 
presyo sa lana gikan sa ulahing 
huling semana sa Mayo. Gibira 
niini pataas ang presyo sa ga- 
solina og hangtud P100 kada 
litro sa pipila ka lugar. 


Hacienda Tinang: Hulagway 
sa mini nga reporma sa yuta 


H alos 100 ka mag-uuma ug ilang mga tigsuporta ang iligal nga giaresto 
niadtong Hunyo 9 sa Hacienda Tinang sa Concepcion, Tarlac. Ang 83 ka- 
nila gikasuhan og illegal assembly ug malicious mischief. Upat ka adlaw silang 
nakasinati og pagpamig-ot gikan sa mga pulis ayha gibuhian pinaagi sa 
pagpyansa sa kapin usa ka milyon niadtong Hunyo 12. Sa unang pagdungog sa 
korte niadtong Hunyo 17, gipasakahan sila og dugang pang upat ka kaso. 


Buntag sa Hunyo 9 nagsugod sa 
pagbungkalan ang 94 ka benepisyar- 
yo sa mini nga reporma sa yuta sa 
asyenda. Katimbayayong nila ang 
mga organisasyon nga nagasuporta 
kanila. Matud sa Malayang Kilusang 
Samahan ng Magsasaka ng Tinang 
(Makisama-Tinang), organisasyon sa 
mga benepisyaryo, tumong sa bung- 
kalan nga alibyuhan ang ilang gutom 
ilabina nga walay hunong ang pag- 
saka sa presyo sa mga palaliton. 
Matud niini, layong dili na igo ang 
suhulan sa tubuhan nga mikabat la- 
mang og P230 kada adlaw. 

Wala pay duha ka oras ang 
bungkalan, miabot ang mga pulis ug 
gipahunong sila kay nagreklamo kuno 
ang Tinang Samahang Nayon Multi- 
Purpose Cooperative, usa ka koope- 
ratiba nga gipadagan sa pamilyang 
Villanueva, ang nag-unang dinastiya 
sa pulitika sa Concepcion. Napug- 
ngan sa mga nagtapok ang unang 
pagsulay human gipanghingusog nga 
kinahanglan silang atubangon sa 
Provincial Agrarian Reform Office. 

Human ang dayalogo, gipadayon 
pa gihapon sa mga pulis sa 
Concepcion, kauban ang dili moubos 
sa unum pa ka yunit sa mga pulis ug 

militar, ang bangis nga pagbungkag 
ug iligal nga pagpang-aresto sa ha- 
los tanang misalmot sa bungkalan. 


Deka-dekadang pagpanglingla 

Gilangkuban ang Hacienda Ti- 
nang sa 1,200 ka ektaryang tubuhan 
nga giangkon sa pamilyang Aquino. 
Langkub niini (200 ka ektarya) nga 
ipailalum unta sa reporma sa yuta 
ang gibaligya sa pamilya sa usa ka 
pribadong kumpanya. Gibaligya sa 
maong kumpanya ang yuta pabalik 
sa Department of Agrarian Reform 
(DAR). Niadtong September 26, 
1995, nagpagula ang ahensya og lis- 
tahan sa 236 ka mamahimong bene- 
pisyaryo sa yuta sa asyenda. 

Matud pa sa Makisama-Tinang, 
22 ka tuig nga tinuyong gitago sa 
pamilyang Villanueva ang mga pape- 
les nga nagsulting kolektibong gipa- 
nag-iyahan sa mga mag-uuma ang 
yuta. Tuig 2016 na nahibaloan sa 
mga mag-uuma nga benepisyaryo si- 
la sa asyenda. Sa maong tuig giha- 
pon, nagpetisyon sila sa DAR aron 
ayuhon ang pagbahin-bahin sa yuta 
sa mga benepisyaryo. Nagpagula ang 
ahensya og pinal nga kamandoan 
niadtong 2018 ug 2019. 

Nahikaw sa mga Villanueva 
ngadto sa mga mag-uuma ang ilang 
katungod sa yuta tungod kay gunit 
niini ang lokal nga konseho sa bara- 
ngay. Niadtong 1995, kapitan sa Ba- 
rangay Tinang si Vernon Villanueva. 
Isip kapitan, gamhanang myembro 
siya sa Barangay Agrarian Reform 
Council nga nagsiguro sa listahan sa 
mga benepisyaryo. Ang iyang igsuon 
nga si Jojo ang nagadumala sa koo- 
peratiba sa mga mag-uuma nga lakip 
sa 200-ektaryang nakapailalum sa 
Comprehensive Agrarian Reform 
Program o CARP. Sa kasamtangan, 
kapitan sa barangay Tinang ang 
anak niyang si Norman Villanueva 
samtang siya ang nakalingkod nga 
konsehal sa Concepcion. 

Matud sa Makisama-Tinang, da- 
ku ang papel sa mga Villanueva sa 
pagpugong sa ilang pagbawi sa yuta 
ilabina human midaug pagkameyor 
sa miaging eleksyon ang igsuon ni- 
lang si Noel Villanueva. Giubanan pa 
mismo sa maong meyor ang mga pu- 
lis aron bungkagon ang bungkalan ug 
arestuhon ang mga misalmot dinhi. 

Nagduda usab ang mga mag-uu- 
ma kung nganong bisan aduna nay 
pinal nga kamandoan gitugutan pa 
gihapon sa DAR nga magpetisyon 
ang kooperatibang gipadagan sa 
mga Villanueva niadtong Abril 2021. 
Tungod niini, subling gisalang sa ba- 
lidasyon ang listahan sa mga bene- 
pisyaryo. Nabalaka silang basin ma- 
pulihan sila sa mga Villanueva. 

Matud kang Antonio Flores sa 
Unyon ng mga Manggagawa sa Agri- 
kultura (UMA), ang dili paghatag sa 
yuta sa mga benepisyaryo gikan pa 
1995 tin-aw nga nagpakita sa kapak- 
yas sa CARP nga iapud-apud ang yuta 
sa mga mag-uuma. “Sayod ang tanan 
nga ang nakapahimulos sa tubuhan 
mao ang dagkung asendero ug aryen- 
dero sa Tarlac,” matud niya. “Bisan 
adunay CARP, nagpabiling dinaugda- 
ug ug pinahimuslan ang mga lehiti- 
mong benepisyaryo, ug ang grabe, 

Sundi sa panid 5 


ANG BAYAN 


Makasaysayanong protesta, 
pugos nga ginapapha 
G ipatas-an na ang ang-ang sa kampanya aron panason ang pait nga kasi- 


natian sa 14 ka tuig nga balaod militar sa diktaduryang US-Marcos I di- 
hang nakabalik na sa estado-poder ang ilang pamilya. 


Gipili ni Ferdinand Marcos Jr 
ang National Museum sa Lungsod ng 
Maynila isip benyu sa iyang inagura- 
syon isip ika-17 nga presidente sa 
Hunyo 30. Matud niya, kini tungod 
kay nanumpa kuno dinhi ang nag-u- 
nang mga presidente sa mini nga re- 
publika niadtong balay-tigumanan 
pa kini sa Kongreso. 

Ang tinuod, laraw sa mga 
Marcos nga tabunan ang kasaysayan 
sa maong balay-tigumanan isip lugar 
sa usa sa pinakadakung protesta sa 
mga estudyanteng Pilipino batok 
kang Ferdinand Marcos Sr. Dinhi gi- 
himo ang makasaysayanong protes- 
ta niadtong dekada 1970 nga nag- 
paulbo sa gitawag og “First Quarter 
Storm” o FQS. Sa unang kwarto sa 
1970, daw kalayo ang walag-too nga 
mga demonstrasyon sa Maynila ug 
sa tibuok nasud kung asa gatusan ka 
libong kabatan-onang Pilipino ang 
nahigmata ug milihok aron tay-ugon 
ang pundasyon sa nagharing estado. 

Niadtong Enero 26, 1970, sam- 
tang nagtaho sa katawhan si Marcos 
Sr sa iyang ika-limang State of the 
Nation Address (una sa ikaduha ni- 
yang termino kanhing tig-upat pa 
tuig ang termino), nagtapok gawas 
sa balay-tigumanan ang mga kaba- 
tan-onan. Bitbit nila ang usa ka lu- 


ngon nga nagsilbing simbolo sa ka- 
matayon sa demokrasya ug effigy sa 
usa ka buwaya nga simbolo sa kura- 
kot nga mga pulitiko. 

Lakip sa mga nagprotesta ang 
10,000 ka estudyanteng gikan sa mga 
eksklusibong kolehiyo ug unibersidad. 
Miipon sila sa mas dagkung grupo sa 
Kabataang Makabayan, Samahang 
Demokratiko ng Kabataan ug uban 
pang aktibistang sektor. Dihang miga- 
was sa balay-tigumanan sa Kongreso 
ang magtiayong Marcos, gilabay kani- 
la ang mga effigy nga lungon ug buwa- 
ya. Isip tubag, bangis nga gibungkag 
sa mga pulis ang aksyong protesta. 

Milungtad ang dispersal og pipila 
ka oras nga nagsilbing pabilo sa serye 
sa mga protesta sa mga kabatan-o- 
nang estudyante sa tibuok Maynila ug 
sa lain-laing syudad ug lungsud sa na- 
sud. Daw kalayo nga nagdilaab sa ka- 
balilinhan sa tibuok nasud ang mga 
protesta gikan Enero hangtud Marso 
1970. (Gidetalye sa librong “Days of 
Disquiet, Nights of Rage” ni Jose F. 
Lacaba ang mga eksena sa maong mga 
adlaw.) 


Hulga sa katungod sa gawasnong 
panagtapok 

Aron tabunan ang kasinatian sa 
FOS, hugot nga gibawal sa karon he- 


Gikan sa panid4 


walay ginahimong aksyon ang DAR 
aron bungkagon ang kontrol sa mga 
adunahan sa lapad nga kayutaan.” 
Usa ka adlaw human sa bung- 
kalan, gidumdum ang ika-34 nga 
anibersaryo sa CARP, Hunyo 10. 
Sa Tarlac, kadungan niini ang pag- 
saulog sa adlaw sa namatay nga 
agalong yutaan nga si Eduardo 
Cojuangco (Danding Cojuangco 
Day). Ang maong kasaulugan giap- 
rubahan sa kongreso niadtong 


ANG BAYAN Hunyo 21, 2022 


2020 sa kanhing kongresista nga si 
Noel Villanueva. 

Gikundena sa UMA ang pagga- 
mit sa mga Villanueva sa mga 
myembro sa kooperatibang ginatu- 
kod nila aron pugngan ang pagba- 
wi sa mga Makisama-Tinang sa yu- 
tang makatarunganong maangkon 
nila. Gikundena usab sa grupo ang 
NTF-Elcac sa pagpang-red-tag sa 
bungkalan sa tumong nga himuong 
kriminal ang pagsukol sa mga mag- 
uuma. Fl 


pe sa pulis nga si Gen. Vicente Danao 
ang pagduul sa mga “iligal nga rali- 
yista” sa National Museum sa adlaw 
sa inagurasyon. Gisuportahan ang 
maong dikta sa pagpanghadlok ni 
Gen. Eduardo Año ug sa kanhing tig- 
dumala sa balaod militar nga si Juan 
Ponce Enrile sa pagsulting adunay hi- 
muon ang mga raliyista nga gitawag 
nila og mga “komunista” aron “pahi- 
yain” si Marcos Jr sa maong adlaw. 

Tubag sa Partido Komunista ng 
Pilipinas, dugay nang “makauulaw” 
ug walay kredibilidad ang pamilyang 
Marcos. Sayod ang mga Pilipino ug 
ang tibuok kalibutan nga gikawat ni- 
la ug sa ilang mga kroni ang bilyun- 
bilyong dolyar sa kwarta sa kataw- 
han. Samtang nagpakatagbaw sila 
sa grabeng kahamugaway, ang ma- 
yorya sa katawhan naglunang sa 
kaylap nga kapobrehon ug kagutom, 
ug paturagas ang iligal nga pag- 
pang-aresto ug detensyon, tortyur 
ug mga pagpamatay sa mga ginadu- 
dahang subersibo o bisan kinsa na 
lang ang makursunadahan sa mga 
armadong maton sa estado. 

Gitin-aw sa National Union of 
People's Lawyers nga dili kinahang- 
lan og permit aron magpahigayon og 
usa ka pangpublikong katiguman, 
sukwahi sa ginasulti sa PNP. Matud 
sa mga abugado, protektado sa ba- 
laod ang katungod sa pagrali ug ang 
pagpangayo og permit aron lamang 
mahatagan og pagtugot ang lokal 
nga gubyerno sa panahon ug lugar 
sa pagalunsaran niini. 

“Ang katungod magprotesta lang- 
kub sa duha ka magkabulag nga ga- 
rantiya sa Bill of Rights--ang katungod 
magpadayag ug katungod sa malina- 
wong asembliya,” matud sa grupo. Sa 
ingon, dili mamahimong arestuhon, 
kasuhan, pig-uton o silutan sa unsa- 
mang pamaagi ang kinsamang naga- 
salmot sa usa ka malinawong rali. I 

Tigpanalipud sa kinaiyahan, giaresto 


ligal nga giaresto ang tigpanalipud sa kinaiyahan nga si Vertudez “Daisy” 
Macapanpan, 68, sa Barangay Burgos, Pakil, Laguna niadtong Hunyo 11. 
Pugos nga misulod sa iyang panimalay ang 40 ka elemento sa mga yunit sa 
pulis. Bag-o lang siyang namulong kanhi sa usa ka katiguman batok sa ma- 
gun-ubong Ahunan Pumped-Storage Hydropower Project nga planong tuku- 


ron sa Mt. Inumpog sa Sierra Madre. 


Upat pa ka kaso sa pagpang-a- 
resto, usa ka kaso sa pagpatay ug 
usa usab ka sulayng pagpatay ang 
nataho sa milabayng mga semana. 

Gipusil patay sa mga elemento 
sa 7th IB ang Lumad nga si Calisa 
Langgaw, 57, residente sa Sityo Ma- 
tingaw, Barangay Tacuhin, Palim- 
bang, Sultan Kudarat niadtong Hun- 
yo 6. Gipatay si Langgaw, usa ka ka- 
gawad sa barangay, samtang na- 
ngayam sa bukid sa Oh Luson, sakop 
sa Sityo Matingaw. Gipagawas sa 
mga sundalo nga myembro siya sa 
Bagong Hukbong Bayan (BHB) ug gi- 
tamnan og ripleng M16. 

Sa Sorsogon, paturagas nga gi- 
pusil sa mga wala mailhing kriminal 
niadtong Mayo 29, alas-9 sa gabii 
ang mag-amahang mag-uuma sa 
Barangay Gabao, Irosin. Nasamdan 
sa pagpamusil ang 16 anyos nga ba- 
ta ug iyang amahan. 

Niadtong Hunyo 4, giutingkay ug 
gikawatan sa mga sundalo sa 31st IB 
ang balay ni Ricky Evaso, usa ka mag- 
uuma sa Barangay Olandia, Barcelo- 
na sa parehong prubinsya. Gikawat 
ang iyang kwartang P7,000 nga 
pangpalit unta og baktin ug aalaga- 


ang kuneho (rabbit). 

Nagsugod ang operasyong mili- 
tar sa 31st IB sa mga lungsod sa Gu- 
bat, Barcelona ug Bulusan gikan Ma- 
yo 24. Nagkampo ang mga sundalo 
sa barangay hall ug kapilya sa mga 
barangay sa maong mga lungsod. 
Nagpatawag og miting ang mga sun- 
dalo niadtong Hunyo 2 sa Barangay 
Bugtong sa Barcelona aron pugsong 
“ipasurender” ang mga lumulupyo. 

Sa Ifugao, gidagit ug pugos nga 
Gipasurender sa 7th ID si Emmanuel 
Tan sa Barangay Namal, Asipulo 
niadtong Mayo 30. Si Tan usa ka or- 
ganisador pangkultura sa komunidad 
sa mga mag-uuma ug lumad sa lugar. 

Niadtong Hunyo 12, iligal nga 
giaresto sa mga sundalo sa 62nd IB 
si Macario Fat Sr, usa ka lider-mag- 
uuma, sa Guihulngan City. 

Sa Masbate, gikan Mayo 30 
hangtud Hunyo 1, duha ka mag-uu- 
ma ang gidakop sa kasong pagpatay 
ug paglapas sa Anti-Terror Law, 
samtang ang tulo ka kauban nila sa 
kaso pugos nga gipasurender sa lo- 
kal nga pulis sa lungsod sa Catai- 
ngan. Giakusahan silang mga 
myembro ug tigsuporta sa BHB. gg 


a 


Barikada kontra mina sa Bengu- 
et. Nagbarikada ang mga upisyal 
ug mga lider-lumad sa Bulalacao, 
Mankayan, Benguet batok sa gina- 
himong operasyon sa Crescent Mi- 
ning Development Corporation 
niadtong Hunyo 18. Matud nila, 
ang kasabutan tali sa kumpanya ug 
lokal nga gubyerno na-ekspayr 
niadtong pang milabayng tuig. 


Pagpanalipud sa nasudnong so- 
beranya. Naglunsad og mga rali 
ang mga progresibong grupo sa 
Davao ug Cebu aron dumdumon 
ang ika-124 nga adlaw sa mini nga 
kagawasan niadtong Hunyo 12. Sa 
Davao, nagtapok ang mga raliyista 
sa Freedom Park aron ipanawagan 
ang pagpanalipud sa nasudnong 
soberanya. Sa Cebu, nagtapok sila 
sa Fuente Osmeña Circle. Sa Metro 
Manila, nagpahigayon og piknik 
ang mga progresibong grupo sa 
Bantayog ng mga Bayani. 


Welga sa Tanduay. Nagdeklara og 
welga ang mga mamumuo sa Tan- 
duay sa Talisay City, Negros Occi- 
dental sa pagpangulo sa Tanduay 
Bottle Sorters Organization gikan 
Hunyo 16. Ginaduso nila nga iba- 
lik sa trabaho ang mga myembro 
ug lider sa unyon nga gibawalan 
mosulod sa pabrika. Nagsumite 
ang mga mamumuo og notice of 
strike niadtong Hunyo 1 human 
ang pagpabor sa 10096 sa mamu- 


Dili terorista si Ka Louie, ug uban pa 


WALAY BASIHANG GIPAHINUNGOD sa "Anti-Terrorism Council" (ATC) isip 
mga "terorista" silang Ka Louie Jalandoni ug 10 ka laing pang indibidwal sa 
Resolution No. 31 niini nga gihikyad sa publiko niadtong Hunyo 15. 


Si Ka Louie usa ka iladong negosyador sa National Democratic Front of the 
Philippines ug ginaila nga “halandong rebolusyonaryo ug tigpanalipud sa na- 
sudnon-demokratikong kalihukan.” 

Gawas kang Ka Louie, ginganlan sa ATC si Simon Naogsan, tigpamaba sa 
Cordillera People's Democratic Front. Lakip usab sa listahan sila Afrecia/Ap- 
ricia Alvares/Alvares Rosete nga lider kuno sa PKP sa Western Mindanao, si 
Maria Luisa Purcray sa Ilocos-Cordillera: Maria Gigi Ascano-Tenebroso sa Ka- 
guma ug upisyal sa pinansya sa PKP sa Southern Mindanao ug Walter Alipio 
De Asis Cerbito sa Christians for National Liberation. 

Samtang, lima ka lain pang “terorista” ang gilambigit sa ATC sa “lokal nga 
grupong terorista” nga Abu Sayyaf ug Daulah Islamiyah. 

muo sa ipahigayong welga. 


Kontraktwal nga gwardya sa UP, 
nagprotesta. Kapin 130 ka 
gwardya ilalum sa ahensya sa pa- 
muo nga FEMJEG Security Agency 
ang nawad-an og trabaho human gi- 
tanyag sa administrasyon sa Univer- 
sity of the Philippines-Diliman ang 
kontrata sa Grand Meritus Security 
Agency. Sa nahitabong dayalogo 
niadtong Hunyo 6, walay tin-aw 
nga plano ang administrasyon sa UP 
aron iempleyo sa bag-ong ahensya 
ang mga gwardya. Kadaghanan sa 
mga gisisante ang deka-dekada 
nang nagatrabaho sa unibersidad. 

Ang gikasilagang mga negosyo ni Razon 


S: lumba sa mga bilyunaryo, anaa sa ikaduhang pwesto si Enrique Razon 
Jr, usa sa pinakadakung burgesya-kumprador nga kroni ni Duterte. Sa mi- 
labayng unum ka tuig, gipaburan siya sa mga kontrata sa gubyerno ug militar, 
ug naghakop og tubo gikan sa singot sa mga mamumuo ug uban pang nagha- 
gong hut-ong. Atol sa pandemyang Covid-19, halos doble ang gidaku sa iyang 
bahandi. Gikan P182.7 bilyon niadtong 2020, mikabat sa P360 bilyon ang 
iyang deklaradong bahandi karong tuiga. Wala pa nalakip dinhi ang nakata- 
gong mga deposito sa langyawng mga bangko. 


Pinakaulahi sa mga negosyo ni 
Razon Jr ang ginapanghinambog ni- 
yang pinakadakung solar farm sa ti- 
buok kalibutan nga makumpleto sa 
2027. Ang solar farm usa ka planta 
sa kuryente nga nagakuha og ener- 
hiya gikan sa silaw sa adlaw. Niad- 
tong 2020, gisakmit ni Razon ang 
5016 sa kumpanyang Solar Philippi- 
nes Tarlac Corp. nga gipanag-iya ni 
Leandro Leviste. 

Wala pa gipahibalo sa publiko 
ang lokasyon sa solar farm, apan sa 
kasamtangan, naangkon na sa Solar 
Philippines ang 10,000 ka ektarya sa 
Batangas, Nueva Ecija ug Tarlac nga 
sagad kanhing maisan ug humayan. 
Gipanghinambog ni Razon nga lab- 
wan niya ang kasamtangang pinaka- 
lapad nga solar farm sa India nga 
nagalangkub sa 5,700 ka ektarya. 

Ginapagawas ni Razon nga maa- 
yo sa kinaiyahan ang iyang so- 
lar farm. Ang wala niya gisulti, 
padayon usab ang magun-u- 
bong operasyon sa iyang mga 
kumpanya sa mina, pagtukod 
og mga dam ug de-karbon nga 
planta sa enerhiya sulod ug ga- 
was sa nasud. Katugbang usab 
sa iyang proyekto ang pagkaw- 
kaw sa liboang ektaryang yu- 
tang agrikultural, ug pagkawa- 
la sa panginabuhian ug pani- 
malay sa mga mag-uuma. 

Nailang kroni ni Marcos Sr 
ang pamilyang Razon nga nag- 
silbing tawotawo sa pagkawat 
sa diktador sa milyun-milyong 
dolyar nga balor sa kabtangan. 
Si Razon Jr usab ang iladong 
kroni sa matag presidenteng 
makalingkod, ilabina gikan de- 
kada 2000. Gipondohan niya 

ang pagtukod sa National Unity 
Party ug kanhi lang nagbubu og pon- 
do sa kampanya ni Marcos Jr. 

Ilalum ni Duterte, magkasunod 
nga gisakmit ni Razon Jr ang Manila 
Water ug mga kumpanya sa kuryen- 
te, ang Apex Mining, mga casino ni 
Dennis Uy, ug uban pa. Napadaplin 
usab ang kaso batok kaniya nga es- 
tafa tungod sa wala paghatag og sa- 
pi (share) sa usa ka kasosyo. 

Usa sa nag-unang kumpanya ni 
Razon Jr ang International Contai- 
ner Terminal Services Inc (ICTSI) 
nga nabantog sa pagpangdaugdaug 
sa mga mamumuo sa dungguanan. 
Nakapwesto ang ICTSI sa 30 ka pyer 
sa 18 ka nasud, nga mayorya kabus 
ug giyatakan ang katungod sa mga 
mamumuo. Asamang bahin sa kali- 
butan nga adunay operasyon ang 
ICTSI, nasinati sa mga mamumuo 


ang kahakog ug kabangis ni Razon Jr. 
ubos nga suhulan, pagpatrabaho 
nga dili luwas, ug dinaghan ug iligal 
nga pagpanangtang sa mga unyonis- 
ta aron pulihan adtong mga walay 
benepisyo. 

Sa Africa, monopolisado sa 
ICTSI ang operasyon sa pyer sa Ma- 
dagascar kung asa 6296 sa popula- 
syon ang nabuhi sa grabeng kalisud. 
Kontrolado sa kumpanya ang daloy 
sa ginaimport nga pagkaon sa na- 
sud, busa walay pagpangulipas nga 
giangkon ni Razon nga ang singil 
didto 50096 nga mas taas kumpara 
sa ubang nasud. 

Sa Pilipinas, anaa sa hulga ang 
mga komunidad sa Rizal ug Kalinga 
tungod sa magun-ubong mga pro- 
'yektong dam ni Razon. Niadto usang 
2009, kung wala misukol ang mga 
taga-Catanduanes ug ilang mga tig- 
suporta, nakawkaw na unta ni Razon 
ang may 7,000 ka ektaryang yuta 
nga pagaminahan og karbon. 

Sayod si Razon nga mahinung- 
danong sangkap sa paglungtad sa 
iyang mga negosyo ang pagsalig sa 
militar, busa busog usab sa pondo 
ang mga mersenaryo. Gitukuran niya 
ang Philippine Military Academy og 
P549-milyong bilding. Atol 
sa pagpulbos sa Marawi 
City, nagsuplay siya sa mili- 
tar og mga sangkap sa gye- 
ra, gawas pa sa pagkaon ug 
uban pang gamit sa mga 
sundalo. 

Samtang, gipwesto niya 
si kanhing Col. Michael Ray 
Aquino isip upisyal sa segu- 
ridad sa iyang casino ug 
kumpanyang mina. Gihatag 
sa gitawag og “berdugo ni 
Lacson” ang pagsiguro sa 
“corporate social responsi- 
bility” (o umano'y “katiling- 
banong tulubagon sa kum- 
panya”), nga walay lain 
kundili ang pagpahumot sa 
mga kadaut sa kumpanya 
ug pagpahilum sa naagrab- 
yadong mga komunidad. C3 

netong kita sa Petron ug Shell Philippines 
sa unang kwarto sa 2022, doble kumpara sa 
unang kwarto sa 2021. Mikabo og ganansya ang 
maong mga kumpanya gikan sa gimanipulang 
kalibutanong presyo sa lana. 


50% 


sa mga mamumuong Pilipino 


ang nagsuiting "stressful" 
hago kaayo ang ilang 
gitrabahoan. 


Gikan sa: Gallup International, Hunyo 2022 


5.4% 


ang tantos sa implasyon 
niadtong Mayo. 


Nag-unang hinungdan niini mao ang 
walay undang nga pagsaka sa presyo 
sa lana. 


89.3 
milyon 


ka tawo sa tibuok kalibutan 

ang pugos nga napalayas gikan sa 
ilang mga panimalay tungod sa 
pagpamig-ot, gyera, abuso, ug 

kabangis sa ulahing bahin sa 2021. 


"o 


Gikan sa: United Nations Refugee Agency 

ka kaso sa pagpamig-ot 
sa mga midya gikan 
Marso hangtud Hunyo 
2022 


Gikan sa: National Union of Journalist 
of the Philippines 


"Ang kabatan-onan ang 
paglaum sa katawhan." 


usa sa 
pinakabantugang 
panultihon ni Dr. 
Jose Rizal nga 
gipanganak 
niadtong Hunyo 
19, 161 ka tuig na 
ang milabay. 


na ang aircraft 
carrier sa China 
niining Hunyo ug 


NUTRIBUN 


Pan nga ginapagawas 


sa ingon, 

nga simbolo sa ikaduha na kini 
"bulawanong katuigan" sa adunay 

sa diktaduryang pinakadaghang 
Marcos. Ang tinuod, barko nga 


programa kini nga 
gipalambo ug gipondohan 
sa USAID. Pakitangtawo 
nga pagtubag kini sa 
malukpanong problema sa 
malnutrisyon sa mga 
batang Pilipino. 


ingon niini sa 
kalibutan, sunod 
saus. 

Makahilong industriya sa kemikal 
awe ang industriya sa kemikal ug mga produktong kemikal sa pro- a am 
duksyong pang-agrikultura ug halos tanang subsektor sa pagmanu- SO 

paktura. Naila kining dugukan sa nasudnong industriyalisasyon. Usa kini 

sa mga industriyang nanginahanglan og taas nga ang-ang sa teknolohi- 

'ya ug adunay relatibong taas nga dugang-bili. 


Sa Pilipinas, kini ang ikatulong 
pinakadakung subsektor sa pagma- 
nupaktura-sunod sa pagkaon ug 
elektroniks. Niadtong 2021, mikabat 
sa P390 bilyon ang dugang-bili sa 
subsektor. Langkub niini ang 11%- 
12% nga pangkinatibuk-ang dugang- 
bili sa sektor sa pagmanupaktura. 
Ang giusang bili sa produkto niini (a- 
bereyds nga P7 bilyon kada tuig) 
naglangkub sa 6.7% sa gross domes- 
tic product. 

Bisan pa man, gamay ug dili ba- 
lanse ang industriyang kemikal sa 
nasud. Adunay mga yaweng produk- 
to, sama sa abono ug tambal, nga dili 
sarang ang produksyon aron tubagon 
ang lokal nga panginahanglan. Sa 
kaso sa abono, ginaimport sa Pilipi- 
nas ang 95% sa panginahanglan sa 
mga mag-uuma. Nagsalig usab ang 
lokal nga pagproseso sa petrokemika 
ug ubang batakang sangkap ug ele- 
mento nga kinahanglang iimport. 

Sa pikas bahin, ginasulting igo o 
sobra ang kapasidad sa pagmanu- 
paktura sa produktong pangkonsumo 
sama mga plastik nga kubyertos, 
pangputos (wrapper), container, 
mga selopen ug stayrupum. Ang 
maong mga plastik gitawag og sing- 
le-use (usa lang ka gamitan) lakip sa 
nag-unang hinungdan sa polusyon sa 
kalibutan, nagaguba sa mga ekosis- 
tema ug nagapatay sa daghang ma- 
nanap sa kadagatan. 

Sa nangagi, mayor nga eksporter 
sa glycerin ang Pilipinas, usa ka oleo- 
kemika nga gikan sa lubi. Ginagamit 
kini sa paghimo og sabon ug uban 
pang produktong panghinlo sa kala- 
wasan. Gikan 2010, relatibong mas 
ubos na ang pangkalibutang demand 
alang niini tungod sa pagkusog sa 
palm oil isip panghulip nga sangkap. 
Hinayhinay na nga nalabwan ang Pi- 
lipinas sa eksport sa palm oil gikan sa 
Malaysia ug Indonesia nga mas ba- 

rato ug abunda. 

Niadtong 2019, ka- 
pin 1,400 ka kumpanya 
ang nakarehistro sa in- 
dustriyang kemikal ug 
46,000 ka klase sa ginaprosesong 
kemikal sa lokal nga imbentaryo. Ha- 
los katunga (43%) dinhi ang naga- 
manupaktura og plastik nga nag- 
langkub sa 2696 sa kinatibuk-ang 
produksyon sa kemikal sa nasud. La- 
kip sa mga hinimong produkto niini 
ang plastik nga pangbalay, tubo ug 
gamit sa mga negosyo. Ang lain pang 
produkto mao ang mga batakang ke- 
mikal sama sa alkohol, industrial gas 
ug resin (22%); ug mga produktong 
ginama sa goma sama sa ligid ug tsi- 
nelas (7%). Ang mayorya (45%) na- 
kakategorya nga “uban pang pro- 
duktong kemikal” sama sa mga pa- 
humot, tambal, pintal, sabon ug 
shampu, tinta, kosmetiks, abono, 
pestisidyo, lubricant (lana, grasa ug 
uban pa) ug pangpilit. 

Dominado ang industriya sa mga 
multinasyunal nga kumpanya sama 
sa Dow Chemicals Pacific Ltd (US), 
Du Pont Far East Incorporated 
(France) ug Bayer (Germany) ug 
dagkung agrokemika nga kumpan- 
yang Monsanto (gipalit sa Bayer) ug 
Syngenta (China). Sa lokal, lakip sa 
adunay dagkung operasyon ang Pet- 
ron ug JG Summit, Chemrez Techno- 
logies, Mabuhay Vinyl Corporation, 
Pacific Boysen Paint ug RiChemical 
Corporation. Makita sa Metro Mani- 
la, Bataan, Batangas, Cebu, Leyte, 
Negros ug Iligan ang mayor nilang 
mga pabrika. 


Makahilong lugar sa pamuo 

Direktang giempleyo sa industri- 
ya ang 93,000 ka mamumuo. (Miga- 
may gikan 147,000 niadtong 2013.) 
Sama sa daghang sektor sa industri- 
ya, kaylaps ang kontraktwalisasyon 


ug ubos nga suhulan sa subsektor. 
Dugang niini, gibantog ang mga pab- 
rika niini sa produksyong atrasado 
ug grabeng paglapas sa mga lagda 
sa pangkaluwasan ug panglawas nga 
maoy hinungdan sa pagkasakit ug 
pagkamatay sa mga mamumuo. 

Usa sa pinakadakung trahedya 
sa pamuo ang sunog sa Kentex Ma- 
nufacturing Incorporated, usa ka 
pabrika sa gomang tsinelas, niad- 
tong 2015. Namatay sa sunog ang 
72 ka mamumuo, sagad mga babaye, 
ug gatusan ang wala na nakita. Ga- 
was sa dili maayo nga paghipos sa 
mga kemikal nga daling masunog, 
daw gipriso sa tangkal ang mga ma- 
mumuo kung mao nang wala sila ma- 
kagawas dihang midilaab ang kala- 
yo. Kadaghanan kanila mga 
kontraktwal nga walay mga benepi- 
syo. Niadtong 2020, gibasura sa 
korte ang kriminal nga tulubagon sa 
mga upisyal sa kumpanya ug ginsak- 
pan sa Bureau of Fire Protection nga 
naghatag og permit bisan dili pasado 
sa mga lagda sa pangkaluwasan ang 
pabrika. 

Usa pa ka kaso sa dili luwas nga 
lugar sa trabaho ang pabrika sa 
Pepmaco, usa ka kumpanya nga na- 
gahimo og sabon ug shampu. Usa sa 
mga mulo sa mga mamumuo dinhi 
ang pagpagunit ug pagpaproseso 
kanila sa kemikal nga baho kaayo ug 
makasunog og panit nga walay pro- 
teksyon. Gamit sa kumpanya sa pag- 
himo og sabon ang Zeolite, usa ka 
kemikal nga nagabunga og kanser. 
Midugang kini sa isyu sa 
kontraktwalisasyon, ubos kaayong 
suhulan ug pagpamig-ot sa mga 
myembro sa ilang unyon. m 

Peligro sa pabrika, hulga sa kinabuhi sa mga mamumuo 


N adugang sa taas nga listahan sa mga biktima sa paglapas sa mga lagda 
sa kahilwasan ug panglawas sa pabrika si Stephen Corilla, usa ka mamu- 
muo sa pabrika sa Universal Robina Corporation (URC) sa Tabok, Mandaue 
City, Cebu. Namatay si Corilla niadtong Hunyo 2 human miandar ang pulve- 


rizer machine sa kumpanya samtang anaa siya sa sulod nii. 


Matud sa mga mamumuo ug ta- 
ho sa Department of Labor and 
Employment (DOLE), depektibo ang 
safety device sa makina, mao nang 
kalit nga miandar samtang gina- 
limpyuhan kini ni Corilla. Gipalimpyu 
sa biktima ang makina bisan wala ki- 
niy igong kasinatian ug duha ka se- 
mana pa lamang siya sa trabaho. 

Dugang niini, walay nahimong 
hinanali nga tubag ang kumpanya sa 
insidente ug nagpadayon ang opera- 
syon sa pabrika human ang krimen. 
Wala dayon gitaho sa kumpanya sa 
pulis, barangay, o DOLE ang maong 
panghitabo. Dugang pa, walay mahi- 
nungdanong tabang nga gihatag sa 
URC sa iyang pamilya sa hinungdan 
nga agency-hired si Corilla ug sa in- 
gon dili siya mamumuo sa kumpanya. 

Ayha si Corilla, upat na ka ma- 
mumuo ang namatay human nahag- 
ba ang usa ka bilding sa Muralla In- 


dustrial Park sa Barangay Libtong, 
Meycauayan, Bulacan niadtong Ma- 
yo 31. Ginatudlong hinungdan sa 
pagkahagba ang overloading sa mga 
nakapondo nga parsela ug pakete. 
Sa rekord sa International Labor 
Organization-Philippines, 17 sa ma- 
tag 18 ka mamumuo ang wala naka- 
tagamtam sa angayang kundisyon sa 
trabaho. Apan niadtong 2018 lang, 
gibalaod ang pagsilot sa mga pagla- 
pas sa pagpanalipud sa kahilwasan 
ug panglawas sa pabrika human ang 
pagkatamay sa 72 ka mamumuo sa 
pabrika sa Kentex dihang malukong 
sa nasunog nga pabrika. Matud sa 
Institute for Occupational Health 
and Safety Development, luyo sa ba- 
laod, nagpabiling anaa sa 58.36% 
lang ka pabrika ang nagpatuman sa 
mga istandard sa kahilwasan ug 
panglawas. Wala usab kuno gakatu- 
bag sa gubyerno ug mga ahensya 


niini ang dugay nang problema kala- 
bot sa inspeksyon sa mga pabrika 
aron siguruhon ang pagpatuman sa 
balaod. 

Ang tinuig nga pag-inspeksyon 
sa kapin usa ka milyong negosyo sa 
nasud ginapas-an lamang sa 774 ka 
trabahante. Gamay nga mas ubos sa 
10% lang ang naabot niining gieksa- 
men sa miaging tulo ka tuig. 

Nag-una sa listahan sa mga ga- 
kalapas sa basihan nga nahisukip sa 
balaod ang kawalay motubag alang 
sa first aid, mga upisyal sa pangla- 
was ug inspeksyon sa pabrika kala- 
bot sa kaandamon sa unsamang su- 
nog gikan pa niadtong 2019. 

Kalabot sa magkasunod nga ak- 
sidente sa pabrika, nagpadayag ang 
mga organisasyon sa mamumuo nga 
“panahon na aron tukion ug bag-o- 
hon ang mga nagatunhay nga balaod 
nga angayan unta aron proteksyu- 
nan ang katungod sa mga mamu- 
muo." Tungod sa kawad-on sa ngi- 
pon og balaod, gawasnong nakapa- 
dayon sa operasyon ang mga kapi- 
talista bisan pa daghan kaayong ka- 
so sa paglapas sa mga probisyon. m 


Nasudnong welga, gilunsad sa Ecuador 


G ilunsad gikan Hunyo 13 sa mga katutubo ug katawhan sa Ecuador 
ang walay tagal nga Paro Nacional (nasudnong welga) batok sa 
neoliberal nga mga palisiya nga hinungdan sa ilang kalisud. Sa pagpa- 
nguna sa Confederación de Nacionalidades Indígenas (Conaie), usa ka 
pederasyon sa mga grupong katutubong Ecuadorian, liboan ang midag- 
sang sa lain-laing kadalanan aron pugngan ang pag-agi sa mga sakya- 
nan ug tawo. Giparalisa nila ang kapin 20 ka mayor nga mga dalan. 

Lakip sa ilang ginaduso ang pagpaubos ug paglansang sa presyo sa 
lana (adunay lokal nga produksyon ang nasud), subsidyo alang sa kabus 
ug uban pang reporma nga sukwahi sa dikta sa International Monetary 
Fund sa nasud. 

Niadtong Hunyo 14, iligal nga giaresto ang presidente sa Conaie 
nga si Leonardo Iza ug gidetine sulod sa 24 ka oras. Niadtong Hunyo 
19, nagdeklara ang presidente sa nasud nga si Lasso Guillermo og state 
of exception (kapareho sa state of emergency nga duul sa balaod mili- 


tar) sa tulo ka prubinsya kung asa pinakakusog ang mga protesta. m 


Anti-neoliberalismong 
presidente, napili sa Colombia 


SA PINAKAUNANG HIGAYON, napili sa 
Colombia ang usa ka presidente nga gii- 
lang maki-Wala ug anti-neoliberalismo. 
Midaug sa eleksyon niadtong Hunyo 19 
si Gustavo Petro, kauban ang iyang bise- 
presidente nga si Francia Marquez. Gi- 
natandi siya sa mga bag-ohay lang usab 
napili nga anti-imperyalistang presiden- 
te sa Chile, Honduras ug Peru. 

Dugay nga nagsilbing meyor sa Bo- 
gota, nasudnong sentro sa nasud, si 
Petro. Naila usab siya isip kanhing 
myembro sa M-19, usa ka armadong ge- 
rilyang grupo, nga misukol sa gubyerno 
sa dekada 1980. Si Marquez usab naila 
isip aktibistang maki-kinaiyahan. 


MOTAMPO SA ULOS! Nagadawat na ang tagdumala sa Ulos sa mga kontribusyong literatura ug hinimong obra—tula, 
artikulo, mga naratibo sama sa reportahe, dagli ug mubong sugilanon, komiks ug dibuho. Ang tema sa isyu sa Ulos 
2022 mao ang mga pakigbisog sa katawhan ug sa ilang hukbong bayan batok sa rehimeng US-Marcos kaniadto ug ka- 
ron. Ipadala ang inyong kontribusyon sa ulos2022@cpp.ph hangtud Oktubre 31, 2022. 

